جوود بێلینگھام

**جوود ڤیکتۆر ویلیام بێلینگھام** (؛ لەدایکبووی ٢٩ی حوزەیرانی ٢٠٠٣) یاریزانێکی تۆپی پێی پیشەگەری ئینگلیزییە کە وەک ناوەڕاست یاری بۆ یانەی ڕیال مەدرید لە لا لایگا و ھەڵبژاردەی تۆپی پێی ئینگلتەرا دەکات. لە ساڵی ٢٠٢٣ خەڵاتی کۆپا وەرگرت، کە خەڵاتێک دەدرێت بە باشترین یاریزانی تۆپی پێی کە تەمەنی لە خوار ٢١ ساڵەوەیە وەک ئەوەی براوەی پێشووی خەڵاتی باڵۆن دۆر دەنگیان پێدابوو.

بێلینگهام پەیوەندی بە یانەی بیرمینگهام سیتیەوە کرد ئەو کاتێک تەمەنی ٨ ساڵ، بووە بچووکترین یاریزانی یانەکە لە تیپی یەکەمدا، یەکەم یاری خۆی لە تیپی یەکەمدا ئەنجامدا لە مانگی ئابی ٢٠١٩، لە تەمەنی ١٦ ساڵ و ٣٨ ڕۆژدا، و لە وەرزی ٢٠١٩-٢٠دا بە بەردەوامی یاریی کرد.

لە مانگی تەمموزی ٢٠٢٠ پەیوەندی بە یانەی بروسیا دۆرتمۆندەوە کرد، لە یەکەم یاری ڕکابەریدا بووە بچووکترین گۆڵکاری یانەکەیان. لە ماوەی سێ وەرزدا لەگەڵ یانەکەدا ١٣٢ یاری ئەنجامداوە، ئەندامی تیپەکەیان بووە کە لە جامی ئەڵمانیا ٢٠٢٠-٢٠٢١براوە، یارمەتیان داوە ڕێزی دووەم لە خولی ئەڵمانیا کۆتایی پێبهێنن. لە مانگی حوزەیرانی ٢٠٢٣ گرێبەست لەگەڵ یانەی ڕیال مەدرید ۆاژوو کرد.

نوێنەرایەتی ئینگلتەرا لە ئاستی ژێر ١٥ ساڵ، ژێر ١٦ ساڵ، ژێر ١٧ ساڵ و ژێر ٢١ ساڵان کردووە. لە تشرینی دووەمی ٢٠٢٠ یەکەم یاری بۆ هەڵبژاردەی پلە باڵاکان ئەنجامدا، هەروەها نوێنەرایەتی وڵاتەکەی کرد لە یۆرۆی ٢٠٢٠ و جامی جیهانی ٢٠٢٢.

## سەرەتای ژیان
جود بێلینگهام لە ٢٩ی حوزەیرانی ٢٠٠٣ لە شاری ستۆربریج لە ویلایەتی وێست میدلەندز لەدایکبووە، کوڕە گەورەی دێنیس و مارک بێلینگهامە. مارکی باوکی تا ساڵی ٢٠٢٢ پۆلیسی وێست میدلەندز بووە و گۆڵکاری بەتوانای تۆپی پێی دەرەوەی خولەکە بووە. جۆبی برا بچووکەکەی بێلینگهامیش یاریزانی تۆپی پێیە. بێلینگهام لە قوتابخانەی پریۆری لە شاری ئێدگباستۆن لە ویلایەتی بیرمینگهام خوێندوویەتی.

## ژیانی وەرزشی لەگەڵ یانەکان

### بێرمینگهام سیتی
بێلینگهام لە تەمەنی ٨ ساڵ پەیوەندی بە یانەی بێرمینگهام سیتی کرد، دوای ئەوەی لە یانەی ستۆربریج یاری کرد. لە تەمەنی ١٤ ساڵیدا یاری بۆ تیپی ژێر ١٨ ساڵانیان کردووە، و لە تەمەنی ١٥ ساڵیدا یەکەم یاری خۆی بۆ تیپی ژێر ٢٣ ساڵان ئەنجامدا، لە ١٥ی تشرینی یەکەمی ٢٠١٨ لە دەرەوەی یاریگای خۆی بەرامبەر یانەی نۆتینگام فۆڕێستی ژێر ٢٣ ساڵان. دوای کاتژمێرێک هاتە ناو یارییەکەوە، لە خولەکی ٨٧دا تاکە گۆڵی تۆمارکرد "خلیسکاند بۆ ناوەوە بۆ ئەوەی تۆپەکە بەزۆر بەسەر هێڵی گۆڵدا بڕوات، دوای ئەوەی فشاری لەسەر گۆڵپارێز تۆپەکەی لادا بۆ ڕێڕەوی خۆی".

### بۆروسیا دۆرتموند

#### ٢٠٢٠-٢١: گواستنەوە و دەستکەوتی ڕیکۆرد شکێن
لەو کاتەدا زۆرێک پێیان وابوو بێلینگهام لە بیرمینگهام جێدەهێڵێت، هەروەها باس لەوەش دەکرا کە ئەو و باوکی سەردانی چەند یانەیەکی گەورەیان کردووە، کە مانچستەر یونایتد و یانەی بۆروسیا دۆرتموندی بۆندسلیگا پاڵێوراون.

بێلینگهام یەکەم یاری خۆی لە ١٤ی ئەیلولی ٢٠٢٠ ئەنجامدا، یەکەم یاری وەرزی ٢٠٢٠-٢١ی بەرامبەر یانەی دویسبۆرگی پلە سێ لە یارییەکانی جامی ئەلمانیا دەستپێکرد، تەمەنی ١٧ ساڵ و ٧٧ ڕۆژ بوو. دوای نیو کاتژمێر گۆڵی دووەمی تۆمارکرد لە بردنەوەیەکی ٥-٠ و بووە گەنجترین گۆڵکاری یانەکە لە یارییەکانی جامی ئەلمانیا، شەش ڕۆژ لە ڕیکۆردەکەی جیۆڤانی ڕێینا وەرگرت، هەروەها گەنجترین گۆڵکاریشیان بوو لە هەر یارییەکی ڕکابەریدا و گۆڵکاری نووری شاهینیشی شکاند تۆمارکردنی بە پێنج ڕۆژ.

دوای پێنج ڕۆژ، یەکەم یاری خۆی لە خولەکەدا بە ئەسیستەکە بۆ گۆڵی یەکەمی ڕینا لە یارییەکەی بەرامبەر بۆروسیا مۆنشنگلادباخی ٣-٠ بردەوە.

لە یاریی گەڕانەوەی قۆناغی چارەکی کۆتایی چامپیۆنزلیگ بەرامبەر مانچستەر سیتی بەشداری گۆڵەکەی مارکۆ ڕیوسی کرد، لە سەرەتای یاریی گەڕانەوەدا بەرامبەر مانچستەر سیتی گۆڵی تۆمارکرد، بەڵام دۆرتمۆند نەیتوانی پێشەنگی گۆڵەکەی لە دەرەوەی یاریگا بپارێزێت. ئەو وەرزەی بە ٢٩ یاری و ١ گۆڵ لە بۆندسلیگا کۆتایی پێهێنا، ٤٦ یاری و ٤ گۆڵ لە سەرجەم پاڵەوانێتییەکان.

#### ٢٠٢١-٢٣: ئاستێکی بەردەوام و پلەی دووەمی خولەکە
لە ٤ی کانوونی دووەم ٢٠٢١، بێلینگهام لە دێر کلاسیکەر بەرامبەر بایرن میونشن یاری کرد. ئەو ئەسیستەکانی بۆ هەردوو گۆڵەکەی دۆرتمۆند تۆمارکرد، بەڵام بایرن بە ئەنجامی ٣-٢ یارییەکەی بردەوە لە ڕێگەی لێدانی سزا لە خولەکی ٧٧دا کە دوای بەشداریکردنی درێژخایەنی VAR بەخشرا.

لە ٢٢ی تشرینی یەکەمی ٢٠٢٢، لە یارییەکدا بەرامبەر شتوتگارت، بێلینگهام بەشدارییەکی بەرچاوی کرد بە دوو گۆڵی دیار، کردارێک کە ڕۆڵی سەرەکییان هەبوو لە مسۆگەرکردنی شوێنی بروسیا دۆرتمۆند لەنێو چوار باشترینەکانی خولەکەدا. لە ٢٨ی ئایاری ٢٠٢٣، بایرن میونشن نازناوی بۆندسلیگای بەدەستهێنا دوای ئیمتیازکردنی دوو خاڵ لەلایەن بۆروسیا دۆرتمۆندی پێشەنگی خولەکە لە یارییەکەی بەرامبەر ماینز ٠٥ لە کۆتا ڕۆژی خولەکەدا بە ئەنجامی ٢-٢ یەکسانبوون. بێلینگهام، وێنەی گیراوە کە کامێرایەک لە دەموچاوی دوور دەخاتەوە بەهۆی پێکانەوە لە ئەژنۆیدا بە گریانەوە یاریگاکەی بەجێهێشتووە. لە ٧ی حوزەیران، بروسیا دۆرتمۆند ڕایگەیاند کە بێلینگهام دوای کۆتایی وەرزی ٢٠٢٢-٢٣ دەگوازێتەوە بۆ یانەی ڕیاڵ مەدرید لە خولی ئیسپانی لالیگا.

بێلینگهام لە ساڵی ٢٠٢٣ خەڵاتی کۆپا بەدەستهێنا وەک ڕێزلێنانێک بۆ ئاستەکانی لە وەرزی ٢٠٢٢-٢٣ بۆ دۆرتمۆند و بۆ ئینگلتەرا لە مۆندیالی ٢٠٢٢. بووە یەکەم ئینگلیز کە خەڵاتەکەی وەرگرتووە، کە لە ئاهەنگی تۆپی ئاڵتونی ٢٠٢٣ لە مانگی ئۆکتۆبەردا پێشکەشکرا. لە دەنگدانی باڵۆن دۆر پلەی ١٨ی بەدەستهێنا.

#### ڕیال مەدرید
لە ١٤ی حوزەیرانی ٢٠٢٣، یانەی ڕیال مەدرید گرێبەستی لەگەڵ بێلینگهامی بۆ ماوەی شەش ساڵ ڕاگەیاند. ڕێککەوتنەکە نرخی گواستنەوەی بنەڕەتی بە بڕی ١٠٣ ملیۆن یۆرۆ لەخۆگرتبوو، کە دەدرێتە بروسیا دۆرتمۆند. ئەم پارەیە دەتوانێت بە ئەگەرێکی زۆرەوە بەرزبێتەوە بۆ نزیکەی ١٣٣.٩ ملیۆن یۆرۆ بەهۆی زیادکراوەکانەوە، کە دەتوانێت بگاتە ٪٣٠ی بڕی گواستنەوەی جێگیر. لەگەڵ پەردەلادان بە فەرمی، بێلینگهام ژمارە 5 پێدرا، دانی بەوەدانا کە هەڵبژاردنی ئەو ژمارەیە بەشێکی وەک "ڕێزگرتن" بووە لە زێدان و پێدانی ئەو ژمارەیە "شەرەفێکە". بێلینگهام باسی لەوە کرد کە بۆچی پەیوەندی بە یانەی ڕیال مەدریدەوە کردووە، باسی لەوە کرد کە ئەو "رێزەی کە ئینگلتەرا بۆ ڕیال مەدرید هەیەتی زۆر بەرزە" و دەیەوێت یەکێک بێت لەو یاریزانانەی کە زیاد دەکات بۆ "مێژووی گەورە"ی. هەروەها دانی بەوەداناوە کە "دڵی نزیک بووە لە راوەستان" کاتێک پێی وتراوە یانە ئیسپانییەکە ئارەزووی گواستنەوەی دەکات. یانەی بێرمینگهام سیتی نزیکەی شەش ملیۆن پاوەندی لە گواستنەوەی یاریزانان وەرگرتووە بەهۆی مادەی فرۆشتنەوە. بێلینگهام پێش وەرز یەکەم یاریی خۆی لەگەڵ یانەی ڕیال مەدرید ئەنجامدا و لە لۆس ئەنجلۆسدا بە ئەنجامی ٣-٢ لە یاری دۆستانە بە ئەی سی میلان بردەوە. لە ٢٦ی حوزەیران لە یاریە دیکەی دۆستانەدا بەرامبەر مانچستەر یونایتد، بێلینگهام یەکەم گۆڵی خۆی بۆ ڕیال مەدرید تۆمارکرد، یانەکەی بە ئەنجامی ٢-٠ لە یونایتدی بردەوە. لە ١٢ی ئابدا بێلینگهام یەکەم یاری ڕکابەری خۆی لە مەدرید ئەنجامدا و بە گۆڵێک تۆماریکرد، بە لێدانی گۆشەیەک لە دوورەوە گۆڵی تۆمارکرد و بەم شێوەیەش یارمەتی یانەی ڕیال بوو لە شکستەکەی بەرامبەر ئەتلەتیک بلباو بە ئەنجامی ٠-٢. لە ١٩ی ئابدا بێلینگهام دوو گۆڵی تۆمارکرد و ئەسیستێکی بۆ ڤینیسیۆس جونیۆر دابینکرد لە یارییەکەدا بەرامبەر ئەلمێریا بە ئەنجامی ١-٣ بردەوە. بێلینگهام بەردەوام بوو لە گۆڵکردن بو یاری سێیەم، گۆڵی بردنەوەی تۆمارکرد ٠-١ بەرامبەر سێلتاڤیگۆ.  بە تۆمارکردنی چوار گۆڵ و یەک ئەسیست لە سێ یاریی یەکەمی خولەکەدا، بێلینگهام لە مانگی ئابی ڕابردوودا وەک باشترین یاریزانی مانگ لە خولی ئیسپانیا دەستنیشانکرا و بووە یەکەم یاریزانی ئینگلیز کە خەڵاتەکە بەدەستبهێنێت.

لە ٢ی ئەیلولی ٢٠٢٣، بێلینگهام لە خولەکی ٩٥ بەرامبەر خیتافی گۆڵێکی تۆمارکرد و یارییەکەی بۆ مەدرید بە ئەنجامی ٢-١ لە یەکەم یاریدا لە سانتیاگۆ بێرنابیۆ بردەوە. بەم شێوەیە بێلینگهام بووە سێیەم یاریزان لە دوای کریستیانۆ ڕۆناڵدۆ لە وەرزی ٢٠٠٩-١٠ و پیپیلۆ لە ١٩٥٩-٦٠ گۆڵ تۆمار بکات لە هەریەک لە چوار یاریی یەکەمی ڕکابەرییەکانی بۆ یانەکە. لە ٢٠ی ئەیلولدا، بێلینگهام لە یەکەم یاری ئەوروپیدا بۆ مەدرید گۆڵی تۆمارکرد، لەگەڵ براوەیەکی دیکەی کاتەکانی وەستان و لە یەکەم ڕۆژی یارییەکانی چامپیۆنزلیگی ٢٠٢٣-٢٤دا تیپەکەی لە یاریگای خۆیدا بە ئەنجامی ١-٠ لە یونیون بەرلین بردەوە. بەم شێوەیە بێلینگهام بووەتە تەنها چوارەم یاریزان کە لە هەردوو یاری یەکەمی لالیگا و چامپیۆنزلیگ بۆ ڕیال مەدرید گۆڵ تۆمار بکات، دوای کریستیانۆ ڕۆناڵدۆ و ئیسکۆ و ماڕکۆ ئاسینسۆ. لە ٣ی تشرینی یەکەمدا، بێلینگهام گۆڵێکی تاکەکەسی بەرزی تۆمارکرد و سەرەڕای ئەوەش ئەسیستێکی بۆ ڤینیسیۆس جونیۆری دابینکرد لە بردنەوەیەکی ٣-٢ لە دەرەوەی یاریگای خۆی بەرامبەر ناپۆلی لە خولی پاڵەوانەکانی ئەورووپا. بێلینگهام دوای کریستیانۆ ڕۆناڵدۆ بووه دووەم یاریزانی مەدرید که له دوو یاری یەکەمی خول و دوو یاری یەکەمی چامپیۆنزلیگدا گۆڵ تۆمار بکات.

لە ٧ی تشرینی یەکەمی ٢٠٢٣، بێلینگهام لە یارییەکەی بەرامبەر ئۆساسۆنا بە ئەنجامی ٤-٠ گۆڵێکی تۆمارکرد پێش ئەوەی لە خولەکی ٧٢دا لەلایەن جەماوەری بێرنابیۆوە چەپڵە لێبدرێت. بەم شێوەیە بێلینگهام لە ١٠ یاری یەکەمی لەگەڵ مەدرید ١٠ گۆڵی تۆمار کردبوو، ئەمەش ژمارەی گۆڵەکانی کریستیانۆ ڕۆناڵدۆی یەکسان کردەوە دوای ١٠ یاری یەکەمی لەگەڵ یانەکە لە ساڵی ٢٠٠٩. لە ٢٤ی تشرینی یەکەمدا، بێلینگهام بووە یەکەم یاریزانی ڕیاڵ مەدرید لە سەدەی بیست و یەکەمدا کە لە هەریەک لە سێ یاری یەکەمی چامپیۆنزلیگدا گۆڵی تۆمارکردبێت لەگەڵ براوەی یارییەکەی لە دەرەوەی یاریگای خۆی بە ئەنجامی ٢-١ بەرامبەر براگا.

لە ٢٨ی تشرینی دووەمی ٢٠٢٣ بووە باشترین یاریزانی یارییەکە لە یاری نێوان ڕیال مەدرید و بەرشەلۆنە و ئەنجامەکەی لە ٠-١ بۆ ٢-١ بردەوە. لە خولەکی ٦٨ یەکسانبوون و لە كاتی زیادكراودا گۆڵی سەرکەوتنی تۆمارکرد. ئەمەش بووە یەکەم یاریزانی ڕیال مەدرید کە لە یەکەم یارییەکانی لالیگا و چامپیۆنزلیگدا گۆڵ تۆمار بکات وە هەروەها لە ئیل کلاسیکۆ گۆڵ تۆمار بکات. سەرەڕای ئەوەش، بەهۆی ئەوەی بێلینگهام ١٠ یاری خولی لەگەڵ یانەی ڕیال مەدرید ئەنجامداوە، دان بەوەدا دەنرا کە ئەو دە گۆڵەی لەم یارییانەدا تۆماریکردووە سێ گۆڵ زیاترە لەو ژمارەیەی کریستیانۆ ڕۆناڵدۆ توانیویەتی لە ١٠ یاریی یەکەمی خولەکەدا بۆ مەدرید لە ساڵی ٢٠٠٩دا. کارلۆ ئەنچیلۆتی ڕاهێنەرەکەی لە لێدوانێکدا وتی: "پێدەچێت وەک یاریزانێکی دێرین بێت، گۆڵی یەکسانکردنی یارییەکە بە تەواوی یارییەکەی گۆڕی. ئەمڕۆ سەرسوڕهێنەر بوو و بە گۆڵە نایابەکەی لە لێواری ناوچەی سزا هەمووانی تووشی شۆک کرد." بێلینگهام وەک باشترین یاریزانی مانگ لە خولی ئیسپانیا دەستنیشانکرا بو مانگی ئۆکتۆبەر.

لە ٥ی تشرینی دووەمی ٢٠٢٣، بێلینگهام تووشی پێکان بوو بەرامبەر ڕایۆ ڤالیکانۆ کەوتە خوارەوە لەکاتێکدا هەوڵی دەدا تۆپێکی نزم بە سنگی کۆنتڕۆڵ بکات و هەرچەندە یارییەکەی تەواو کرد، بەڵام کێشەکە لەوە خراپتر دەرچووە کە یەکەمجار دەرکەوت. جوود دوای سێ هەفتە گەڕایەوە یاریگا بەهۆی کێشەی پێکانی یانەکە. لە ٢٦ی تشرینی دووەم، جوود ئەسیستی بۆ گۆڵی یەکەم گۆڵی سێیەمی تۆمارکرد و یارییەکە بە ئەنجامی ٣-١ لە بەرژەوەندی ڕیال مەدرید کۆتاییهات. ژمارەی گۆڵەکانی جوود لەو کاتە ١٤ گۆڵ بوو لە ١٥ یاری، بەم جۆرەش ڕیکۆردی چەند یاریزانێکی ڕیالی شکاند، لەوانە پرودن، ئالفرێدۆ دی ستێفانۆ، و کریستیانۆ ڕۆناڵدۆ. لە ٢٩ تشرینی دووەم، بێلینگهام بووە یەکەم یاریزان لە مێژووی ڕیال مەدرید کە لە ٤ یاری دەستپێکی خوولی یانە پاڵەوانەکانی ئەوڕووپا گۆڵ تۆماربکات، دوای ئەوەی بردنەوە ٤-٢ەکەیان بەرامبەر ناپۆلی.

لە ١٠ی شوبات، لە بردنەوەیەکی ٤-٠دا بەرامبەر خیرۆنا، جوود دوو گۆڵی تۆمارکرد و بووە باشترین گۆڵکاری ئینگلیزی مێژووی یانەکە، لە پاڵ کەنینگهام و بێکام. لە ٢ی ئازار، لە یاری دژ بە ڤالێنسیا کە بە ٢-٢ کۆتاهات، جوود ناڕەزایی خۆی دەربڕی بەرامبەر ناوبژیوانی یارییەکە بەهۆی ئەوەی گۆلەکەی ڕەتکردەوە چونکە فیکەی کۆتایی لێدا چرکەساتێک بەر لەوەی گۆڵەکە تۆماربکات، و سەرئەنجام کارتی سووری وەرگرت.

## ئاماری پیشەیی

### یانە



## نازناو و شانازییەکان

### بۆروسیا دۆرتموند

* جامی ئەلمانیا: ٢٠٢٠-٢١

### ڕیال مەدرید
لا لیگا: ٢٠٢٣-٢٤

جامی شای ئیسپانیا: ٢٠٢٣-٢٤

### ئینگلتەرا ژ١٧

* جامی سیرێنکا: ٢٠١٩

### ئینگلتەرا

* پلەی دووەمی جامی نەتەوەکانی ئەورووپای: ٢٠٢٠

### تاکە کەسی

* بیرمینگهام سیتی ژ١٥/ژ١٦ گۆڵی ئەم وەرزە: ٢٠١٨
* خەڵاتی دەستکەوتی تایبەتی شاری بیرمینگهام: ساڵی ٢٠١٨
* باشترین یاریزانی گەنج مانگی جامی خولی پیشەگەری ئینگلیزی: تشرینی دووەمی ٢٠١٩
* باشترین یاریزانی دەستپێکی بۆندسلیگا: ئەیلوولی ٢٠٢٠
* باشترین گۆڵی بۆندسلیگا: ئۆکتۆبەری ٢٠٢١
* باشترین تیپی وەرزی بۆندسلیگا: ٢٠٢١-٢٢، ٢٠٢٢-٢٣
* باشترین یاریزانی وەرزی بۆندسلیگا: ٢٠٢٢-٢٣
* یاریزانی نوێی وەرزی (VDV) بۆندسلیگا: ٢٠٢٠-٢١
* باشترین تیمی وەرزی (VDV) بۆندسلیگا: ٢٠٢١-٢٢، ٢٠٢٢-٢٣
* باشترین یاریزانی وەرزی (VDV) بۆندسلیگا: ٢٠٢٢-٢٣
* خەڵاتی کۆپا:٢٠٢٣؛ دووەم: ٢٠٢١ 
* باشترین یاریزانی گەنجی جیهانی پیاوانی(IFFHS): ٢٠٢٢
* باشترین یاریزانی مانگ لە خولی ئیسپانیا: ئاب ٢٠٢٣، تشرینی یەکەم ٢٠٢٣

## سەرچاوەکان

## تێبینییەکان

## بەستەرە دەرەکییەکان

* جوود بێلینگام لە وێبگەی بۆروسیا دۆرتموند
*

پۆل:زیندووان
پۆل:لەدایکبووانی ٢٠٠٣
پۆل:وەرزشکارانی ستاوەربریج
پۆل:یاریزانانی تۆپی پێی ئینگلیز
پۆل:یاریزانانی یانەی ڕیال مەدرید
پۆل:خەڵکی بەریتانی بە ڕەگەز ئیری
پۆل:یاریزانانی ھێڵی ناوەندی تۆپی پێ
پۆل:یاریزانانی یانەی تۆپی پێی بێرمینگام سیتی
پۆل:یاریزانانی بۆروسیا دۆرتموند
پۆل:یاریزانانی خولی تۆپی پێی ئینگلتەرا
پۆل:یاریزانانی بۆندسلیگا
پۆل:یاریزانانی تۆپی پێی لاوانی ئینگلتەرا
پۆل:ھەڵبژاردەی ئینگلتەرای خوار تەمەن ٢١ ساڵ
پۆل:یاریزانانی تۆپی پێی ئینگلتەرا
پۆل:یاریزانانی تۆپی پێی دوور لە وڵاتی ئینگلیز
پۆل:یاریزانانی تۆپی پێی دوور لە وڵات لە ئەڵمانیا
پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی نەتەوەکانی ئەورووپای ٢٠٢٠
پۆل:وەرزشکارانی تاراوگەی ئینگلیزی لە ئیسپانیا
پۆل:کەسایەتییە بەڕیتانییەکان بە ڕەگەز ئێرلەندی
پۆل:یاریزانانی لا لیگا
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی جامی نەتەوەکانی ئەورووپای ٢٠٢٤